Vita:Solymár politikai élete

message: Még két hetes sincs a szócikk, de az egyik helyi weboldal máris blogposztot szentelt a bemutatásának! :-) A poszt itt érhető el: http://www.szepsolymar.hu/blog/solymar-politikai-terkepe-a-wikipedian/343. Solymári vita 2015. augusztus 26., 10:45 (CEST)
replies: text: Bár minden település politikai életéről ilyen szócikk születne. :) – Norden1990 2015. augusztus 30., 04:02 (CEST)
thread_title:  Blogposzt a szócikkről 

message: Wp-pályafutásom első hasonló kísérlete ez, amire sokak biztatásából merítettem bátorságot; egyelőre inkább csak bizakodom benne, hogy nem teljesen esélytelenül. Ha netán formai hibát ejtettem a jelölés kapcsán, kérem, hogy mielőbb jelezze, akinek módjában áll. Köszönöm. Üdv: Solymári vita 2015. szeptember 1., 00:25 (CEST)
replies: text: Sajnálom, hogy akik bátorítottak a szócikk jelölésére, azok most messze elkerülték a szavazási felületet, de hálás vagyok  és  kollégáknak azért, hogy vették a fáradságot néhány jobbító javaslat megfogalmazására. E javaslatok feldolgozását követően egyszer talán még újra próbálkozom majd a szócikk minősíttetésével. Solymári vita 2015. szeptember 17., 20:32 (CEST)
replies: text: :Örömmel látom, hogy elkezdted kibővíteni a cikket a "rendszerváltás" előtti időszakkal is. Azt tanácsolom, hogy ne csüggedj, amiért most nem kapta meg a cikk a "jó" státuszt, egy következő alkalommal sikerülhet. Én mindenképpen támogatni fogom a cikket, ha a kiegészítés elkészül. Egyébként egyetlen jószócikk- vagy kiemeltszócikk-jelölés sem felesleges, minden ilyen alkalom csak előbbre viszi a jelölt cikk fejlődését, így ilyen szempontból egyetlen jelölés sem eredménytelen. Formai hiba nem volt egyébként a jelölésben . --Sasuke88  vita 2015. szeptember 17., 21:54 (CEST)
thread_title:  Jelölés a "jó szócikk" minősítés elnyerésének reményében 

message: A cikket eredetileg csak a rendszerváltás időszakától a jelenkorig terveztem kidolgozni, de többek javaslatára elkezdtem kiegészíteni a község korábbi közigazgatás-történeti adataival is. A munka befejezéséig (a „tataroz” sablon kintlétéig) nemcsak a cikk tartalma bővül – alkalmanként néhány bekezdéssel –, hanem a szerkezete, felépítése is változhat, amiért mindenki megértését kérem, és köszönöm. Solymári vita 2015. szeptember 11., 13:54 (CEST)
thread_title:  Történelmi időszak 

message: A jószócikk-jelölésen is felmerült ( hozzászólása), hogy feleslegesen hosszú a cím. Én is támogatnám a Solymár politikai élete címre való átnevezést (csak az eljárás alatt nem javasoltam, mert az sok mindent összezavart volna). Ha nincs ellenvetés, akkor szívesen megteszem a technikai lépéseket. --Tacsipacsi vita 2015. szeptember 17., 20:37 (CEST)
replies: text: --Sasuke88  vita 2015. szeptember 17., 21:54 (CEST)
replies: text: : Én is csak azért ezt a formát választottam a szócikk indításához, mert az egyetlen általam látott, hasonló szócikk a Mezőkovácsháza város politikai élete címet viselte; onnan merítettem egyrészt a legfőbb bátorítást jelen szócikk létrehozatalához, másrészt onnan nyertem az ihletet is az elnevezéshez. Abszolút nincs ellenemre a fentiek szerinti átnevezés. Solymári vita 2015. szeptember 17., 22:39 (CEST)
thread_title:  Átnevezés 

message: Jelenleg nem lehet tudni, miért nem kapta meg a jó cikk címet. Nincs link az eljárásra. hol lehet megtalálni?– Porbóllett vita 2015. november 22., 11:03 (CET)
replies: text: A nagy felirat a későbbi átnevezés miatt sajnos tényleg piros linket mutat, de ha kinyitod alatta a „Mérföldkövek a cikk életútján” című dobozt, ott már a helyes, kék link jelenik meg. Egyébként tervezem az egész  sablon Lua-alapú újraírását, ami automatikusan fogja megjeleníteni a felső (ma állapot paraméterrel megjeleníthető) részét, helyes linkekkel, de ez nem holnap lesz kész. --Tacsipacsi vita 2015. november 22., 11:15 (CET)
thread_title:  Hol van a jó cikk eljárás linkje?